Kirjutasin täna keskpäeva paiku "Päevalehele" kommentaari Gruusias toimuvast, võrreldes neid meeleoludega Eestis 1990.aastate alguses ning avaldades lootust, et mõlemad osapooled suudavad rahu säilitada ning sellega  kinnitada Gruusia püsimist demokraatlikul teel. Päeva teisel poolel on sündmused kahjuks võtnud teistsuguse pöörde ning päädinud eriolukorra kehtestamisega pealinnas. Kaugelt on küll kerge nõu anda, kuid igal juhul on selge, et Gruusia jaoks on selline otsus tugev tagasilöök. Ilmselt pole praegu võimalik otsustada, kes on sündmuste sellises arengus süüdi või mitte, Gruusia mainele andis see väga tugeva hoobi. Gruusia võimud pole suutnud oma käitumist ka maailmale selgitada, pigem on peale jäänud opositsiooni -  tihti üsna vastutustundetud seisukohad. Eriolukord pole nii või teisiti Gruusia jaoks lahendus. Mida varem sellest loobutaks, sellest parem.  Oma ühes eelmises lootuses avaldasin lootust, et rahu ja kaine meel Gruusias kõigele vaatamata säilib. Kahju, et see nii ei läinud.